নৃসিংহ জয়ন্তী
নৃসিংহ জয়ন্তী (সংস্কৃত: नरसिंहजयंती) একটি হিন্দু উৎসব, যা হিন্দু পঞ্জিকার বৈশাখ মাসের শুক্লপক্ষের চতুর্দশী তিথিতে উদযাপিত হয়। বিষ্ণুর চতুর্থ অবতার নৃসিংহ শক্তি ও পরাক্রমের প্রতীক। এই দিনে ভগবান বিষ্ণু তাঁর ভক্ত প্রহ্লাদকে রক্ষা করার জন্য অর্ধেক মানুষ ও অর্ধেক সিংহের দেহ ধারণ করেন এবং রাক্ষস রাজা হিরণ্যকশিপুকে বধ করেন। যা অশুভ শক্তির উপর শুভ শক্তির জয় নির্দেশ করে। এটি নৃসিংহ চতুর্দশী, নরসিংহ চতুর্দশী বা নরসিংহ জয়ন্তী নামেও পরিচিত।